《湘春夜月 别戈顺卿十年，酒筵重见，为谱此声。》
清代·姚燮

记当春，倚楼低掐红箫。惹得荻怨苹愁，堆积上烟潮。

莫为绮年难驻，借匿花沉酒，苦慰无聊。便狎蛾静夜，携莺好日，能几回消。

谁防此见，西风短鬓，都换萧萧。但看垂杨，怜一例、楚娘眉色，青褪难描。

云停月拥，算续欢、还有今宵。且共醉，怕醒来促别，重山迭水，鸿又天遥。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。